Escepte en 2022 UEA okazigis du kongresojn samjare. Sekve de la sukcesaj Virtualaj Kongresoj en 2020 kaj 2021, la Estraro iniciatis ĉi-jare samformatan kvar-tagan trian Virtualan Kongreson (VK3) en novembro, aldone al la UK en Montrealo. Pro la multaj aliaj okupoj de la estraranoj kaj de la teknika organizanto – E@I – la preparoj okazis relative lastmomente, sed la rezulto estis tre sukcesa. Nun tiu unika kongreso estas plu vizitebla ĝis la fino de januaro. Novaj VK-aliĝoj estas senpagaj kun membriĝo en UEA por 2023, kion eblas komforte fari en la VK-aliĝilo: vk.esperanto.net/2022.
#000001
Menciindas cetere la movada dimensio de la VK. Spektu interalie prelegojn 135-jariĝo de Hector Hodler: la valoroj de la fondinto de UEA por la nuntempo, Lidia Zamenhof – 80 jarojn post ŝia tragika pereo kaj informojn pri senpagaj reklamoj, Dum la VK okazis kunvenoj de kelkaj kontinentaj komisionoj, pri UNESKO (Festivalo por la paco en Tolosa), de la Akademio (prezento kaj respondoj) kaj “Babilu kun” pluraj estraranoj – Duncan Charters, Fernando Maia Jr., François Lo Jacomo kaj Amri Wandel.
#000004
Interalie estis remontritaj la prelegoj de la Internacia Kongresa Universitato kaj de la Scienca Kafejo okazintaj hibride kaj registritaj en Montrealo. Entute okazis en la VK3 14 sciencaj prelegoj. Por re-spekti la sciencan programon eblas serĉi en la program-platformo Retevent la eventojn “IKU” aŭ “Kafejo”. Kadre de Retoso okazis KonSciU – Konkurso Scienca, dum kiu junuloj prezentis siajn esplorojn. Ankaŭ la fakaj asocioj kaj grupoj havis multajn eblecojn prezenti sin, kadre de la Virtuala Movada Foiro. Estis remontrita la Faka Forumo de Montrealo. Re-spektu ankaŭ prelegon pri la agado de CED Invit’ al interlingvistiko!
#000005
La Virtualaj Kongresoj estas la respondo de UEA al la post-pandemia mondo, en kiu virtualaj kaj hibridaj konferencoj plimultiĝas kaj ebligas partoprenon sen vojaĝi. Por la E-movado tio estas freŝa vento, kiu ebligas al multaj esperantistoj kiuj antaŭe ne povis tion fari sperti internacian kongreson. Tiun direkton UEA planas estonte plivastigi per pli hibrida UK kaj okazigo de la VK ĉiujare. Por senpage ĝui aliron al la pli ol 100 programeroj spekteblaj, sufiĉas esti membro de UEA. Se vi ne estis aliĝinta al VK3, necesas aliĝi al UEA por 2023 ( aŭ per la VK-aliĝilo.
#000006